ai4bharat/Pralekha huggingface dataset:
પશુ સંવર્ધન, ડેરી અને મત્સ્ય ઉછેર મંત્રાલય
શ્રી પરષોત્તમ રૂપાલાએ 20મી પશુધન વસતી ગણતરીના આધારે પશુધન અને મરઘાંનો જાતિ મુજબનો અહેવાલ બહાર પાડ્યો
પશુધન અને મરઘાં પક્ષીઓ જાતિ અનુસાર ગણાય છે
184 માન્ય સ્વદેશી/વિદેશી અને 19 પસંદ કરેલી જાતિઓની ક્રોસ બ્રેડ જાતિઓ આવરી લેવામાં આવી
કેન્દ્રીય મત્સ્યોદ્યોગ, પશુપાલન અને ડેરી મંત્રી શ્રી પરષોત્તમ રૂપાલાએ આજે અહીં 20મી પશુધન વસતી ગણતરીના આધારે પશુધન અને મરઘાંનો જાતિ મુજબનો અહેવાલ બહાર પાડ્યો હતો. મત્સ્યોદ્યોગ, પશુપાલન અને ડેરી અને માહિતી અને પ્રસારણ મંત્રાલયના રાજ્યકક્ષાના મંત્રી ડૉ. એલ. મુરુગન આ પ્રસંગે ઉપસ્થિત રહ્યા હતા. શ્રી અતુલ ચતુર્વેદી, સચિવ, પશુપાલન વિભાગ અને શ્રી ઉપમન્યુ બસુ, જે.એસ. ઉપસ્થિત રહ્યા હતા.
શ્રી રૂપાલાએ પશુધનના અપગ્રેડેશન માટેના અહેવાલના મહત્વ પર પ્રકાશ પાડ્યો હતો અને નીતિ નિર્માતાઓ અને સંશોધકો માટે તેની ઉપયોગિતા પર ભાર મૂક્યો હતો. વર્ષ 2019 દરમિયાન 20મી પશુધન વસતી ગણતરીની સાથે જાતિ મુજબ ડેટા એકત્ર કરવામાં આવ્યો હતો. દેશમાં પ્રથમ વખત પેપર મોડને બદલે ટેબલેટ કોમ્પ્યુટરનો ઉપયોગ કરીને જાતિ મુજબનો ડેટા એકત્ર કરવામાં આવ્યો હતો જે ખરેખર એક અનોખો પ્રયાસ છે. નેશનલ બ્યુરો ઓફ એનિમલ જિનેટિક રિસોર્સિસ  દ્વારા માન્યતા પ્રાપ્ત પશુધન તેમજ મરઘાં પક્ષીઓની ગણતરી તેમની જાતિ અનુસાર કરવામાં આવી હતી. પશુધન ક્ષેત્રના મહત્વને ધ્યાનમાં લેતા, નીતિ નિર્માતા અને સંશોધક માટે પશુધનની વિવિધ જાતિઓની ખાતરી કરવી જરૂરી બની જાય છે જેથી કરીને પશુધનની પ્રજાતિઓ તેના ઉત્પાદન માટે અને અન્ય હેતુઓ માટે શ્રેષ્ઠ સિદ્ધિ માટે આનુવંશિક રીતે અપગ્રેડ કરી શકાય.
પશુધન અને મરઘાંના જાતિ મુજબના અહેવાલના મુખ્ય હાઇલાઇટ્સ નીચે સારાંશ આપેલ છે:
અહેવાલમાં NBAGR  દ્વારા નોંધાયેલ 19 પસંદ કરેલી પ્રજાતિઓની 184 માન્ય સ્વદેશી/વિદેશી અને સંકર જાતિઓને આવરી લેવામાં આવી છે.
આ અહેવાલમાં 41 માન્ય સ્વદેશી છે જ્યારે 4 વિદેશી/સંકર જાતિના પશુઓને આવરી લેવામાં આવ્યા છે.
અહેવાલ મુજબ, કુલ પશુઓની વસતીમાં વિદેશી અને ક્રોસ બ્રેડ પ્રાણીનો ફાળો લગભગ 26.5% છે જ્યારે 73.5% સ્વદેશી અને બિન-વર્ણનિત પશુઓ છે.
કુલ વિદેશી/ક્રોસબ્રેડ પશુઓમાં ક્રોસબ્રેડ હોલ્સ્ટેઇન ફ્રિઝિયન ના 39.3%ની સરખામણીમાં ક્રોસબ્રેડ જર્સીમાં 49.3% સાથે સૌથી વધુ હિસ્સો છે.
કુલ સ્વદેશી પશુઓમાં ગીર, લખીમી અને સાહિવાલ જાતિનો મોટો ફાળો છે.
ભેંસમાં, મુરાહ જાતિ મુખ્યત્વે 42.8% સાથે ફાળો આપે છે જે સામાન્ય રીતે યુપી અને રાજસ્થાનમાં જોવા મળે છે.
ઘેટાંમાં, દેશમાં 3 વિદેશી અને 26 સ્વદેશી જાતિઓ મળી આવી હતી. શુદ્ધ વિદેશી જાતિઓમાં, કોરીડેલ જાતિ મુખ્યત્વે 17.3% ફાળો આપે છે અને સ્વદેશી જાતિઓમાં નેલ્લોર જાતિ 20.0% હિસ્સા સાથે વર્ગમાં સૌથી વધુ ફાળો આપે છે.
બકરીઓમાં, દેશમાં 28 દેશી જાતિઓ જોવા મળે છે. બ્લેક બંગાળની જાતિ 18.6% સાથે સૌથી વધુ ફાળો આપે છે.
વિદેશી/ક્રોસબ્રેડ પિગમાં, ક્રોસ બ્રેડ પિગ 86.6% ફાળો આપે છે જ્યારે યોર્કશાયર 8.4% સાથે મુખ્ય ફાળો આપે છે. સ્વદેશી ડુક્કરમાં, ડૂમ બ્રીડ 3.9% સાથે મુખ્ય ફાળો આપે છે.
ઘોડા અને ટટ્ટુઓમાં, મારવાડી જાતિનો હિસ્સો 9.8% સાથે મુખ્ય ફાળો આપે છે.
ગધેડાઓમાં, સ્પીતિ જાતિનો હિસ્સો 8.3% છે.
ઊંટમાં, બિકાનેરી જાતિનું યોગદાન 29.6% છે.
મરઘાંમાં, દેશી મરઘી, અસીલ જાતિ મુખ્ય રીતે બેકયાર્ડ મરઘાં અને કોમર્શિયલ પોલ્ટ્રી ફાર્મ બંનેમાં ફાળો આપે છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 282
પ્રધાનમંત્રીનું કાર્યાલય
પ્રધાનમંત્રી શ્રીએ સંવત્સરીના અવસર પર લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ સંવત્સરીના અવસર પર લોકોને શુભેચ્છા પાઠવી છે.
એક X પોસ્ટમાં, પ્રધાનમંત્રીએ કહ્યું;
“સંવત્સરી ક્ષમા અને એકતાની શક્તિ પર ભાર મૂકે છે. ચાલો આપણે મતભેદોને બાજુએ રાખીએ અને કરુણા અને એકતા હંમેશા આપણા માર્ગદર્શક પ્રકાશ બની શકે. મિચામી દુક્કડમ!”
CB/GP/JD
(
ગૃહ મંત્રાલય
પદ્મ પુરસ્કારો-2023 માટે નામાંકન 15મી સપ્ટેમ્બર, 2022 સુધી ખુલ્લું છે.
પ્રજાસત્તાક દિવસ, 2023ના અવસરે જાહેર થનારા પદ્મ પુરસ્કારો 2023 માટે ઓનલાઈન નામાંકન/ભલામણો 1લી મે 2022ના રોજ ખુલી છે. પદ્મ પુરસ્કારો માટે નામાંકન માટેની છેલ્લી તારીખ 15મી સપ્ટેમ્બર, 2022 છે. પદ્મ પુરસ્કારો માટેના નામાંકન/ભલામણો માત્ર રાષ્ટ્રીય પુરસ્કાર પોર્ટલ  પર જ ઓનલાઈન સ્વીકારવામાં આવે છે.
પદ્મ પુરસ્કારો, એટલે કે, પદ્મ વિભૂષણ, પદ્મ ભૂષણ અને પદ્મ શ્રી, દેશના સર્વોચ્ચ નાગરિક પુરસ્કારોમાંના એક છે. 1954માં સ્થાપિત આ પુરસ્કારો દર વર્ષે પ્રજાસત્તાક દિવસના અવસર પર જાહેર કરવામાં આવે છે. આ પુરસ્કાર 'વર્ક ઓફ ડિસ્ટિંક્શન'ને ઓળખવા માંગે છે અને તમામ ક્ષેત્રો/વિદ્યાશાખાઓમાં વિશિષ્ટ અને અસાધારણ સિદ્ધિઓ/સેવા માટે આપવામાં આવે છે, જેમ કે, કલા, સાહિત્ય અને શિક્ષણ, રમતગમત, દવા, સામાજિક કાર્ય, વિજ્ઞાન અને એન્જિનિયરિંગ, જાહેર બાબતો, સિવિલ. સેવા, વેપાર અને ઉદ્યોગ વગેરે. જાતિ, વ્યવસાય, પદ અથવા લિંગના ભેદભાવ વિના તમામ વ્યક્તિઓ આ પુરસ્કારો માટે પાત્ર છે. ડૉક્ટર્સ અને વૈજ્ઞાનિકો સિવાય PSUs સાથે કામ કરતા સરકારી કર્મચારીઓ પદ્મ પુરસ્કારો માટે પાત્ર નથી.
સરકાર પદ્મ પુરસ્કારોને "લોકોના પદ્મ"માં પરિવર્તિત કરવા પ્રતિબદ્ધ છે. તેથી, તમામ નાગરિકોને સેલ્ફ-નોમિનેશન સહિત નામાંકન/ભલામણો કરવા વિનંતી કરવામાં આવે છે. પ્રતિભાશાળી વ્યક્તિઓને ઓળખવા માટે નક્કર પ્રયાસો કરવામાં આવી શકે છે જેમની શ્રેષ્ઠતા અને સિદ્ધિઓ ખરેખર સ્ત્રીઓ, સમાજના નબળા વર્ગો, SC અને ST, દિવ્યાંગ વ્યક્તિઓ અને જેઓ સમાજની નિઃસ્વાર્થ સેવા કરી રહ્યા છે તેમાંથી ઓળખને પાત્ર છે.
નામાંકન/ભલામણમાં ઉપરોક્ત પોર્ટલ પર ઉપલબ્ધ ફોર્મેટમાં ઉલ્લેખિત તમામ સંબંધિત વિગતો હોવી જોઈએ, જેમાં વર્ણનાત્મક સ્વરૂપમાં  અવતરણનો સમાવેશ થતો હોય, જેમાં તેણીની/તેની સંબંધિત ક્ષેત્ર/ડિસિપ્લીનમાં ભલામણ કરાયેલ વ્યક્તિની વિશિષ્ટ અને અસાધારણ સિદ્ધિઓ/સેવા સ્પષ્ટપણે બહાર આવતી હોય.
આ અંગેની વિગતો ગૃહ મંત્રાલયની વેબસાઇટ  અને પદ્મ એવોર્ડ પોર્ટલ  પર 'પુરસ્કારો અને ચંદ્રકો' શીર્ષક હેઠળ પણ ઉપલબ્ધ છે. આ પુરસ્કારો સંબંધિત કાયદાઓ અને નિયમો https://padmaawards.gov.in/AboutAwards.aspx લિંક સાથે વેબસાઇટ પર ઉપલબ્ધ છે.
YP/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 329
સંરક્ષણ મંત્રાલય
ડીઆરડીઓએ સ્વદેશમાં જ વિકસિત નવી પેઢીની સરફેસથી સરફેસ પર પ્રહાર કરનારી મિસાઈલ ‘પ્રલય’નું સફળતાપૂર્વક પરીક્ષણ કર્યુ
સંરક્ષણ સંશોધન અને વિકાસ સંગઠન એ સ્વદેશમાં જ વિકસિત સરફેસથી સરફેસ પર પ્રહાર કરનારી મિસાઈલ ‘પ્રલય’નું સફળતાપૂર્વક પરીક્ષણ 22 ડિસેમ્બર 2021ના રોજ ઓડિશા તટ પર ડૉ. એપીજે અબ્દુલ કલામ દ્વીપથી કર્યુ. પરીક્ષણ દરમિયાન તેણે પોતાના તમામ લક્ષ્યો પાર પાડ્યા છે. પ્રલય મિસાઈલે ઈચ્છિત અર્ધ બેલિસ્ટિક પ્રક્ષેપકનું અનુસરણ કર્યુ અને તેણે નિયંત્રણ. માર્ગદર્શન તથા મિશન અલ્ગોરિધમને પ્રમાણિત કરીને પૂર્ણ ચોક્સાઈ સાથે નિર્દિષ્ટ લક્ષ્યને હાંસલ કર્યુ. પરીક્ષણના સમયે તમામ ઉપ-પ્રણાલિઓએ સંતોષજનક પ્રદર્શન કર્યુ. ડાઉન રેન્જના જહાજો સહિત પૂર્વ તટ પર કેન્દ્રબિંદુ પાસે તહેનાત તમામ સેન્સરોએ મિસાઈલ પ્રક્ષેપકની ચકાસણી કરી અને તમામ ઘટનાઓને કેપ્ચર કરી.
પ્રલય મિસાઈલ નક્કર પ્રોપેલન્ટ રોકેટ મોટર અને અનેક નવી ટેકનીકોથી સંચાલિત થાય છે. આ મિસાઈલની રેન્જ ક્ષમતા 150-500 કિમી છે અને તેના મોબાઈલ લોન્ચરથી લોન્ચ કરી શકાય છે. પ્રલય મિસાઈલ ગાઈડન્સ પ્રણાલીમાં અત્યાધુનિક નેવિગેશન અને એકીકૃત એવિઓનિક્સ પ્રણાલી સામેલ છે.
સંરક્ષણ મંત્રી શ્રી રાજનાથ સિંહે આ મિસાઈલના પ્રથમ સફળ પરીક્ષણ માટે ડીઆરડીઓ તેમજ સંબંધિત ટીમોને અભિનંદન આપ્યા હતા. તેમણે ઝડપથી વિકાસ અને સરફેસથી સરફેસ પર પ્રહાર કરનારી આધુનિક મિસાઈલના સફળ પરીક્ષણ માટે ડીઆરડીઓની પ્રશંસા કરી.
ડીઆરડીઓના સચિવ તથા ડીઆરડીઓના અધ્યક્ષ ડૉ. જી. સતીષ રેડ્ડીએ ટીમની પ્રશંસા કરી અને કહ્યું કે આ આધુનિક ટેકનિકોથી સજ્જ સરફેસથી સરફેસ પર પ્રહાર કરનારી નવી પેઢીની મિસાઈલ છે. તેમણે કહ્યું કે આ હથિયારને સૈન્ય પ્રણાલીમાં સામેલ કરવાથી સશસ્ત્ર દળોને આવશ્યક પ્રોત્સાહન મળશે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 262
મંત્રીમંડળ
મંત્રીમંડળે પ્રગતિ મેદાન ખાતે પંચ તારક હોટલના બાંધકામ માટે જમીન અને નાણાંકીય વ્યવસ્થાને મંજૂરી આપી
આઈપીટીઓ આ મેગા પ્રોજેક્ટ મારફતે પ્રગતિ મેદાનને વિશ્વ સ્તરના આંતરરાષ્ટ્રીય પ્રદર્શન સહ સંમેલન કેન્દ્ર તરીકે વિકસાવાશે
આઈપીટીઓને પ્રગતિ મેદાનની 3.7 એકર જમીન 99 વર્ષના સ્થાયી ભાડાપટ્ટે તબદીલ કરવા અધિકાર અપાયો છે
આધુનિક સુખ-સુવિધાઓ ધરાવતી પંચ તારક હોટલના બાંધકામ માટે આઈટીડીસી અને આઈઆરસીટીસી સ્પેશ્યલ પર્પઝ વ્હિકલની રચના કરશે
હોટલ સુવિધાને કારણે આઈઈસીસીના પ્રોજેકટની મૂલ્ય વૃદ્ધિ થશે અને ભારતનો વ્યાપાર અને ઉદ્યોગની સાથે સાથે રોજગાર નિર્માણના વૈશ્વિક મથક તરીકે પ્રચાર થશે
આ વ્યવસ્થાને કારણે 'મેક ઈન ઇન્ડિયા', 'સ્કીલ ઇન્ડિયા' અને 'ઈનવેસ્ટ ઇન્ડિયા' જેવી મુખ્ય પહેલોને વેગ આપતા સિમાચિન્હરૂપ આંતરરાષ્ટ્રીય વેપાર મેળાને વેગ મળશે
આઈઈઈસી પ્રોજેકટનુ અમલીકરણ પૂરજોશમાં થઈ રહ્યું છે અને તે વર્ષ 2020-21માં પૂર્ણ થશે
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ઇન્ડિયા ટ્રેડ પ્રમોશન ઓર્ગેનાઈઝેશનને  પ્રગતિ મેદાનની 3.7 એકર જમીન 99 વર્ષના ફિક્સ ભાડા ભાડાપટ્ટે તબદીલ કરવા માટે રૂ. 611 કરોડની કિંમતે સ્પેશ્યલ પર્પઝ વ્હિકલની તરફેણમાં તબદીલ કરવા માટે મંજૂરી આપી હતી. આ સ્પેશ્યલ પર્પઝ વ્હિકલ ઇન્ડિયા ટુરીઝમ ડેવલપમેન્ટ કૉર્પોરેશન,  અને ઇન્ડિયન રેલવે કેટરીંગ અને ટુરિઝમ કૉર્પોરેશનને પંચતારક હોટલ વિકસાવવા અને ચલાવવા માટે સ્થાપવામાં આવશે.
વિશ્વ સ્તરના આંતરરાષ્ટ્રીય પ્રદર્શન કન્વેન્શન સેન્ટર  પ્રોજેકટનુ અમલીકરણ પૂરજોશમાં ચાલી રહ્યું છે અને તે વર્ષ 2020- 21માં પૂર્ણ કરવામાં આવશે.
પ્રગતિ મેદાન ખાતેનો આ હોટલ પ્રોજેકટનુ બાંધકામ ખૂબ ઝડપભેર પૂર્ણ થઈ શકે તે માટે આ સ્પેશ્યલ પર્પઝ વ્હિકલ  પારદર્શક અને સ્પર્ધાત્મક બિડીંગ કરીને લાંબા ગાળાના ફિક્સ લીઝ ધોરણે હોટલ ચલાવવા, તેનો વહિવટ કરવા યોગ્ય ડેવલપર, અને ઓપરેટર પસંદ કરવા માટે યોગ્ય પગલાં લેશે.
ભારતમાં માળખાગત સુવિધાઓ અને પ્રવાસન પ્રવૃત્તિમાં ક્રાંતિકારી ફેરફારો કરવાના ભારત સરકારના વિઝનના ભાગ તરીકે આઈટીપીઓ પ્રગતિ મેદાન ખાતે ઉત્તમ ધોરણો અને સર્વિસ આપનાર રિડેવલપમેન્ટ પ્રોગ્રામ હાથ ધરીને વિશ્વ સ્તરના આઈઈસીસીનો મેગા પ્રોજેકટનુ અમલીકરણ કરી રહી છે. સમગ્ર દુનિયામાં હોટેલ સુવિધાને બેઠકો, વિવિધ યોજનાઓ, પરિષદો અને પ્રદર્શન  યોજવા માટેનું અભિન્ન અંગ ગણવામાં આવે છે.
આ હેટેલ સુવિધા, એ આઈઈસીસી પ્રોજેકટનો આંતરિક હિસ્સો બની રહેશે અને તે ભારતને બેઠકો, વિવિધ યોજનાઓ, કોન્ફરન્સો અને પ્રદર્શન  યોજવા માટેના મથક તથા ભારતીય વ્યાપાર અને ઉદ્યોગ તેમજ રોજગાર નિર્માણ માટેના મથક તરીકે પ્રોત્સાહિત કરશે.
આ ઉપરાંત આંતરરાષ્ટ્રીય વેપાર મેળો કે જેમાં દર વર્ષે લાખો મુલાકાતીઓ અને નાના વેપારીઓ સામેલ થાય છે તેને પણ પ્રગતિ મેદાનના રૂપાંતરથી ખૂબ જ લાભ થશે. સુવિધાઓ તેમજ સગવડોમાં વધારો થવાને કારણે આ સમારંભમાં સામેલ થવા આવતા વેપારીઓ ઉદ્યોગસાહસિકો તથા મુલાકાતીઓ માટે પણ તે લાભદાયી નિવડશે તથા ત્યાં આવતા લોકોની સંખ્યામાં મોટો વધારો થશે. વ્યાપરની ક્ષિતીજો વિસ્તારવા તથા એક ધબકતુ મંચ પૂરૂ પાડવાની સાથે-સાથે ભારતના માલ સામાન તથા સેવાઓનો પણ પ્રચાર થશે.
DK/NP/DS/GP/RP
(Visitor Counter : 118
સ્વાસ્થ્ય અને પરિવાર કલ્યાણ મંત્રાલય
કોવિડ -19 અંગે અપડેટ્સ
ભારતે એક દિવસમાં સૌથી વધુ લોકોના સાજા થવાનું એક નવું શિખર સર કર્યું
છેલ્લા 24 કલાકમાં 81,533 દર્દીઓ સ્વસ્થ થયા
કુલ સાજા થયેલા કેસમાંથી 60% કેસ 5 રાજ્યોના છે
ભારત તેની કેન્દ્રિત વ્યૂહરચનાઓ અને પગલાં સાથે સતત વધુ પ્રમાણમાં સાજા થયેલાઓની સંખ્યા નોંધાઈ હોવાનો અહેવાલ આપે છે. ભારતે આજે વધુ એક શિખર સર કર્યો છે. છેલ્લા 24 કલાકમાં સૌથી વધુ 81,533 દર્દીઓ સાજા થયા છે.
કુલ સાજા થયેલા કેસમાંથી 60% મહારાષ્ટ્ર, તામિલનાડુ, આંધ્રપ્રદેશ, કર્ણાટક અને ઉત્તર પ્રદેશ પાંચ રાજ્યોમાંથી નોંધાયેલા છે.
નવી એક દિવસીય સાજા થયેલા કેસની સંખ્યામાં મહારાષ્ટ્રએ એકલા 14,000થી વધુ અને કર્ણાટકે 12,000થી વધુનું યોગદાન આપ્યું છે.
આ સાથે સાજા થયેલા કેસની કુલ સંખ્યા 36 લાખ  ને પાર થઇ ગઈ છે અને સાજા થવાનો દર પણ 77.77% થઈ ગયો છે.
દેશમાં છેલ્લા 24 કલાકમાં 97,570 નવા કેસની પુષ્ટિ થઈ છે. મહારાષ્ટ્રમાં 24,000થી વધુ નવા કેસની નોંધણી થઈ છે. આંધ્રપ્રદેશ અને કર્ણાટક બંનેએ 9,000 થી વધુ ફાળો આપ્યો છે.
કુલ કેસમાંથી 60% કેસ ફક્ત પાંચ રાજ્યોમાં નોંધાય છે. આ જ રાજ્યોએ છેલ્લા 24 કલાકમાં મહત્તમ નવા સાજા થયેલા કેસના અહેવાલ પણ આપ્યા છે.
છેલ્લા 24 કલાકમાં 1,201 મૃત્યુ નોંધાયા છે. ગઈકાલે નોંધાયેલા મૃત્યુ આંકમાં 36% મૃત્યુ મહારાષ્ટ્રમાં નોંધાયા છે, જેમાં 442 લોકોના મૃત્યુ થયા છે અને કર્ણાટકમાં130 લોકોના મૃત્યુ થયા છે
કુલ મૃત્યુમાંથી 69% મૃત્યુ મહારાષ્ટ્ર, તામિલનાડુ, કર્ણાટક, આંધ્રપ્રદેશ અને દિલ્હીના પાંચ રાજ્યો / કેન્દ્રશાસિત પ્રદેશોમાં કેન્દ્રિત છે.
SD/GP/BT
(
પ્રધાનમંત્રીનું કાર્યાલય
PMએ વર્ષ 2020 અને 2021 માટે નારી શક્તિ પુરસ્કાર વિજેતાઓ સાથે વાતચીત કરી
પ્રધાનમંત્રીએ એવોર્ડ વિજેતાઓની પ્રશંસા કરી અને કહ્યું કે તેઓ સમાજ તેમજ દેશ માટે યોગદાન આપી રહ્યા છે.
તમારા કામમાં સેવાની ભાવનાની સાથે નવીનતા પણ છેઃ PM
સરકાર 'સબકા પ્રયાસ' સુનિશ્ચિત કરવા પર ધ્યાન કેન્દ્રિત કરી રહી છે: PM
પુરસ્કાર વિજેતાઓએ તેમને એક પ્લેટફોર્મ આપવા માટે PMનો આભાર માન્યો જ્યાં તેઓને દેશના ટોચના નેતૃત્વ દ્વારા સાંભળવામાં આવે છે
પ્રધાનમંત્રી શ્રી નરેન્દ્ર મોદીએ આજે લોક કલ્યાણ માર્ગ ખાતે વર્ષ 2020 અને 2021 માટે નારી શક્તિ પુરસ્કાર વિજેતાઓ સાથે એક ઇન્ટરેક્ટિવ સત્ર યોજ્યું હતું. આ વાર્તાલાપ મહિલા સશક્તીકરણની દિશામાં પ્રધાનમંત્રી દ્વારા કરવામાં આવતા સતત પ્રયાસોનો બીજો પુરાવો હતો.
પુરસ્કાર વિજેતાઓ દ્વારા કરવામાં આવેલ જબરદસ્ત કાર્યની પ્રશંસા કરતા પ્રધાનમંત્રીએ કહ્યું કે તેઓ સમાજ તેમજ દેશ માટે યોગદાન આપી રહ્યા છે. તેમણે કહ્યું કે તેમના કામમાં સેવાની ભાવના છે, પરંતુ તેમના કામમાં જે સ્પષ્ટ દેખાય છે તે નવીનતા છે. તેમણે કહ્યું કે હવે એવું કોઈ ક્ષેત્ર નથી જ્યાં મહિલાઓએ પોતાની ઓળખ ન બનાવી હોય અને દેશને ગૌરવ અપાવ્યું ન હોય.
પ્રધાનમંત્રીએ જણાવ્યું હતું કે સરકાર મહિલાઓની ક્ષમતાને સાકાર કરવા માટે કામ કરવા માટે પ્રતિબદ્ધ છે અને એવી નીતિઓ ઘડી રહી છે જેના દ્વારા આવી સંભાવનાઓને ઓળખી શકાય. તેમણે કહ્યું કે એ સુનિશ્ચિત કરવું જરૂરી છે કે તમામ મહિલાઓ પારિવારિક સ્તરે નિર્ણય લેવાની પ્રક્રિયાનો ભાગ બને, જે તેમના આર્થિક સશક્તિકરણના પરિણામે શક્ય બનશે.
પ્રધાનમંત્રીએ આઝાદી કા અમૃત મહોત્સવની ઉજવણી દરમિયાન 'સબકા પ્રયાસ' પર સરકારના ધ્યાન વિશે વાત કરી હતી. તેમણે એમ પણ કહ્યું કે વોકલ ફોર લોકલની જેમ સરકારના પ્રયાસોની સફળતા મહિલાઓના યોગદાન પર નિર્ભર છે.
પુરસ્કાર વિજેતાઓએ તેમને એક પ્લેટફોર્મ આપવા બદલ પ્રધાનમંત્રીનો આભાર માન્યો જ્યાં તેઓ દેશના ટોચના નેતૃત્વ દ્વારા સાંભળવામાં આવે છે. તેમણે કહ્યું કે પ્રધાનમંત્રીને મળવા અને તેમની સાથે વાતચીત કરવાની તક મળવી એ તેમના માટે એક સ્વપ્ન સાકાર થવા સમાન છે. તેમણે સરકારની પહેલની પ્રશંસા કરી જે તેમના પ્રયાસોમાં મોટી મદદ કરી રહી છે. તેમણે તેમની અત્યાર સુધીની સફર અને તેમણે કરેલા કામ વિશે વિસ્તારપૂર્વક જણાવ્યું. તેમણે તેમના કાર્યક્ષેત્ર અંગે ઘણા ઈનપુટ્સ અને સૂચનો પણ આપ્યા.
SD/GP/JD
(
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- સક્રિય કેસની સંખ્યામાં સતત ઘટાડો કરવાના માર્ગે ભારતની આગેકૂચ યથાવત્
- એક મહિના પછી પ્રથમ વખત સક્રિય કેસનું ભારણ 9 લાખ કરતાં ઓછુ નોંધાયું
- સળંગ ત્રીજા અઠવાડિયે નવા નોંધાયેલા કેસની સરખામણીએ નવા સાજા થયેલા કેસનો આંક વધારે નોંધાયો
- છેલ્લા 24 કલાકમાં 78,365 નવા દર્દીઓ સાજા થઇ ગયા છે
- કુલ સાજા થયેલા કેસની સંખ્યા વધીને 59,06,069 થઇ ગઇ છે.
#Unite2FightCorona
#IndiaFightsCorona
Press Information Bureau
Ministry of Information and Broadcasting
Government of India
સક્રિય કેસની સંખ્યામાં સતત ઘટાડો કરવાના માર્ગે ભારતની આગેકૂચ યથાવત્, એક મહિના પછી પ્રથમ વખત સક્રિય કેસનું ભારણ 9 લાખ કરતાં ઓછુ નોંધાયું, સળંગ ત્રીજા અઠવાડિયે નવા નોંધાયેલા કેસની સરખામણીએ નવા સાજા થયેલા કેસનો આંક વધારે નોંધાયો
વધુ વિગતો માટે : https://pib.gov.in/PressReleasePage.aspx?PRID=1663084
એક સીમાચિહ્નરૂપ કાર્યક્રમમાં, પ્રધાનમંત્રી 11 ઓક્ટોબરના રોજ સ્વામિત્વ યોજના અંતર્ગત પ્રોપર્ટી કાર્ડ્સનું ભૌતિક રીતે વિતરણ કરશે
વધુ વિગતો માટે : https://pib.gov.in/PressReleasePage.aspx?PRID=1663108
પ્રધાનમંત્રીએ ભારતીય વિદેશ સેવાના અધિકારીઓને આઈએફએસ દિવસ નિમિત્તે શુભેચ્છા પાઠવી
વધુ વિગતો માટે : https://pib.gov.in/PressReleasePage.aspx?PRID=1663008
ભારતીય ચૂંટણી પંચે રાજકીય પક્ષોની નોંધણી માટે જાહેર નોટિસ સંબંધિત સમય મર્યાદામાં છૂટછાટ આપી
વધુ વિગતો માટે : https://pib.gov.in/PressReleasePage.aspx?PRID=1663032
પ્રધાનમંત્રીએ કેનેડામાં ઇન્વેસ્ટ ઇન્ડિયા પરિષદમાં સંબોધન કર્યું
વધુ વિગતો માટે : https://pib.gov.in/PressReleasePage.aspx?PRID=1662903
FACT CHECK
(Visitor Counter : 183
પ્રધાનમંત્રીનું કાર્યાલય
ભારતીય પોલીસ સેવાની 2016 બેચના તાલીમાર્થી અધિકારીઓએ પ્રધાનમંત્રી સાથે મુલાકાત કરી
ભારતીય પોલીસ સેવાની 2016 બેચના 110 થી વધુ તાલીમાર્થી અધિકારીઓએ આજે  પ્રધાનમંત્રી શ્રી નરેન્દ્ર મોદી સાથે મુલાકાત કરી હતી.
તાલીમાર્થી અધિકારીઓ સાથે વાતચીત દરમિયાન પ્રધાનમંત્રીએ પોલીસ સેવામાં માનવીય અભિગમ અને ટેકનોલોજીના મહત્વ પર ભાર મૂક્યો હતો. તેમણે આઝાદીથી અત્યાર સુધીમાં ફરજ દરમિયાન જીવ ગુમાવનારા 33,000 પોલીસ કર્મચારીઓના બલિદાનને પણ યાદ કર્યું હતું.
આ ચર્ચા દરમિયાન રાષ્ટ્રીય સુરક્ષા સલાકાર શ્રી અજીત દોવાલ પણ ઉપસ્થિત હતા.
(Visitor Counter : 112
પ્રધાનમંત્રીનું કાર્યાલય
કેન્ટકીના ગવર્નર શ્રી મેટ બેવીને પ્રધાનમંત્રીની સાથે મુલાકાત કરી
કેન્ટકીના ગવર્નર શ્રી મેટ બેવીને આજે ગાંધીનગરમાં પ્રધાનમંત્રી શ્રી નરેન્દ્ર મોદી સાથે શુભેચ્છા મુલાકાત કરી હતી.
પ્રધાનમંત્રીએ આ પ્રસંગે નોંધ્યું કે વેપાર અને રોકાણના ક્ષેત્રો સહિત ભારત અને અમેરિકાના સંબંધો ગાઢ બની રહ્યાં છે તથા ભારત અને અમેરિકા વચ્ચે ભાગીદારી પણ મજબૂત બની છે. તેમણે ભારતમાં ઉત્પાદન ક્ષેત્રની અંદર બહોળા અમેરિકી રોકાણને આવકાર્યું અને મેક ઇન ઇન્ડિયા અંતર્ગત રહેલી તકોનો લાભ લેવા અમેરિકાની કંપનીઓને આવકારી છે.
ગવર્નરે કેન્ટકી અને ભારત વચ્ચે વધી રહેલા વેપાર અને રોકાણ અંગે પ્રધાનમંત્રી સાથે સમીક્ષા કરી હતી. તેમણે કેન્ટકી રાજ્ય સહિત અમેરિકામાં ભારતીય વ્યવસાયિકોના યોગદાનની સરાહના કરી હતી.
NP/J.Khunt/GP/RP
(Visitor Counter : 68
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 122.41 કરોડ લોકોને રસી આપવામાં આવી
- સાજા થવાનો દર હાલમાં 98.34% નોંધાયો, માર્ચ 2020 પછીથી સૌથી વધુ
- છેલ્લા 24 કલાકમાં 9,905 દર્દીઓ સાજા થયા, કુલ વધીને 3,40,08,183 દર્દીઓ સાજા થયા
- છેલ્લા 24 કલાકમાં ભારતમાં 8,309 નવા કેસ નોંધાયા
- ભારતમાં સક્રિય કેસનું ભારણ 1,03,859 થયું, 544 દિવસમાં સૌથી ઓછું
- સક્રિય કેસ કુલ કેસનાં 1% કરતા ઓછા છે, હાલમાં 0.30% છે, માર્ચ 2020 પછી સૌથી ઓછા
- દૈનિક પોઝિટિવીટી દર 1.09% પહોંચ્યો, છેલ્લા 56 દિવસથી 2% કરતા ઓછો
- સાપ્તાહિક પોઝિટિવીટી દર છેલ્લા 15 દિવસથી 2% કરતા ઓછો થઈ ગયો છે, હાલમાં 0.85% છે
- કુલ 64.02 કરોડ પરીક્ષણો કરવામાં આવ્યા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
ગૃહ મંત્રાલય
ચક્રવાત/પૂર પ્રભાવિત રાજ્યોના વિસ્તારોને નાણાકીય સહાય
આપત્તિ વ્યવસ્થાપનની પ્રાથમિક જવાબદારી, જેમાં જમીની સ્તરે અસરગ્રસ્ત લોકોને રાહતનું વિતરણ કરવું, સંબંધિત રાજ્ય સરકારોની છે. રાજ્ય સરકારો ચક્રવાત અને પૂર સહિતની કુદરતી આફતોના પગલે રાહતના પગલાઓ હાથ ધરે છે, સ્ટેટ ડિઝાસ્ટર રિસ્પોન્સ ફંડ , જે તેમના નિકાલ પર પહેલાથી જ રાખવામાં આવે છે, ભારત સરકારની માન્ય વસ્તુઓ અને ધોરણો અનુસાર. 'ગંભીર પ્રકૃતિ'ની આપત્તિના કિસ્સામાં નિર્ધારિત પ્રક્રિયા મુજબ નેશનલ ડિઝાસ્ટર રિસ્પોન્સ ફંડ  માંથી વધારાની નાણાકીય સહાય પૂરી પાડવામાં આવે છે, જેમાં ઇન્ટર-મિનિસ્ટરિયલ સેન્ટ્રલ ટીમ  ની મુલાકાતના આધારે મૂલ્યાંકનનો સમાવેશ થાય છે.
નાણાકીય વર્ષ 2021-22 દરમિયાન , રોજ સંબંધિત રાજ્યના SDRFના પ્રારંભિક સંતુલનના 50 ટકાના સમાયોજન પછી, 1લી એપ્રિલ, 2021 અનુસાર પૂર અને ચક્રવાત માટે NDRF તરફથી જાહેર કરાયેલ ભંડોળની રાજ્યવાર વિગતો નીચે મુજબ આપવામાં આવે છે:-

|
|
ક્રમ
|
|
રાજ્યનું નામ
|
|
આફતનું નામ
|
|
NDRF તરફથી મુક્ત કરાયેલી સહાય
|
|
1.
|
|
આંધ્ર પ્રદેશ
|
|
પૂર
|
|
351.43
|
|
2.
|
|
બિહાર
|
|
પૂર
|
|
1,038.96
|
|
3.
|
|
ગુજરાત
|
|
ચક્રવાત 'તૌક્તે'
|
|
1,000.00|
|
4.
|
|
ઝારખંડ
|
|
ચક્રવાત 'યાસ'
|
|
200.00|
|
5.
|
|
કર્ણાટક
|
|
પૂર
|
|
1,623.30
|
|
6.
|
|
મધ્યપ્રદેશ
|
|
પૂર
|
|
600.50
|
|
7.
|
|
મહારાષ્ટ્ર
|
|
પૂર
|
|
1,056.39
|
|
8.
|
|
ઓડિશા
|
|
ચક્રવાત 'યાસ'
|
|
500.00|
|
9.
|
|
સિક્કિમ
|
|
પૂર/ભુસ્ખલન
|
|
55.23
|
|
10.
|
|
તમિલનાડુ
|
|
પૂર
|
|
566.36
|
|
11.
|
|
પશ્ચિમ બંગાળ
|
|
ચક્રવાત 'યાસ'
|
|
300.00|
|
પૂર
|
|
50.13એનડીઆરએફ તરફથી અગાઉથી જ આપવામાં આવેલ રકમ.
ગૃહ રાજ્ય મંત્રી શ્રી નિત્યાનંદ રાયે આજે લોકસભામાં એક પ્રશ્નના લેખિત જવાબમાં આ વાત કહી.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 191
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 219. 62 કરોડને પાર
12-14 વર્ષની વય જૂથ માટે 4.12 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 18,802
છેલ્લા 24 કલાકમાં 1,574 દૈનિક નવા કેસ નોંધાયા
સાજા થવાનો દર હાલમાં 98.77%
સાપ્તાહિક પોઝિટિવિટી દર 1.11%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 219.62 Cr  ને વટાવી ગયું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 4.12 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે,18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
10415403
|
|
બીજો ડોઝ
|
|
10120632
|
|
સાવચેતી ડોઝ
|
|
7074142
|
|
FLWs
|
|
પ્રથમ ડોઝ
|
|
18437159
|
|
બીજો ડોઝ
|
|
17720602
|
|
સાવચેતી ડોઝ
|
|
13751116
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
41245177
|
|
બીજો ડોઝ
|
|
32380677
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
62013310
|
|
બીજો ડોઝ
|
|
53341499
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
561419168
|
|
બીજો ડોઝ
|
|
516339707
|
|
સાવચેતી ડોઝ
|
|
100768818
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
204049103
|
|
બીજો ડોઝ
|
|
197079041
|
|
સાવચેતી ડોઝ
|
|
50787505
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
127681623
|
|
બીજો ડોઝ
|
|
123221711
|
|
સાવચેતી ડોઝ
|
|
48371945
|
|
સાવચેતી ડોઝ
|
|
22,07,53,526
|
|
કુલ
|
|
2,19,62,18,338
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 18,802 થયો છે. દેશના કુલ પોઝિટિવ કેસના 0.04% સક્રિય કેસ છે.
પરિણામે, ભારતનો રિકવરી રેટ 98.77% છે. છેલ્લા 24 કલાકમાં 2,161 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,41,02,852 છે.
છેલ્લા 24 કલાકમાં 1,574 નવા કેસ નોંધાયા છે.
છેલ્લા 24 કલાકમાં કુલ 1,65,901 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 90.07 કરોડ થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 1.11% છે અને દૈનિક સકારાત્મકતા દર 0.95% હોવાનું નોંધાયું છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 99
પ્રધાનમંત્રીનું કાર્યાલય
પ્રધાનમંત્રી શ્રી અને યુક્રેનના રાષ્ટ્રપતિ વચ્ચે ટેલિફોન પર વાતચીત
પ્રધાનમંત્રી શ્રી નરેન્દ્ર મોદીએ આજે યુક્રેનના રાષ્ટ્રપતિ શ્રી વોલોદિમીર ઝેલેન્સકી સાથે ટેલિફોનિક વાતચીત કરી હતી.
બંને નેતાઓએ યુક્રેનમાં ચાલી રહેલા સંઘર્ષ અંગે ચર્ચા કરી હતી. પ્રધાનમંત્રી શ્રીએ આ લડાઈને વહેલામાં વહેલી તકે સમાપ્ત કરવાની અને સંવાદ અને મુત્સદ્દીગીરીના માર્ગે આગળ વધવાની જરૂરિયાત માટેના તેમના આહ્વાનનો પુનરોચ્ચાર કર્યો હતો. તેમણે પોતાનો દ્રઢ વિશ્વાસ વ્યક્ત કર્યો કે સંઘર્ષનો કોઈ સૈન્ય ઉકેલ હોઈ શકે નહીં અને ભારત કોઈપણ પ્રકારના શાંતિ પ્રયાસોમાં યોગદાન આપવા તૈયાર છે. પ્રધાનમંત્રીએ સંયુક્ત રાષ્ટ્ર ચાર્ટર, આંતરરાષ્ટ્રીય કાયદા અને તમામ દેશોની સાર્વભૌમત્વ અને પ્રાદેશિક અખંડિતતાનું સન્માન કરવાના મહત્વનો પણ પુનરોચ્ચાર કર્યો હતો.
પ્રધાનમંત્રીએ ભારપૂર્વક જણાવ્યું હતું કે ભારત યુક્રેન સહિત તમામ પરમાણુ સ્થાપનોની સુરક્ષાને મહત્વ આપે છે. તેઓએ રેખાંકિત કર્યું હતું કે પરમાણુ પ્લાન્ટ માટેના કોઈપણ જોખમો જાહેર આરોગ્ય અને પર્યાવરણ માટે દૂરગામી અને વિનાશક પરિણામો લાવી શકે છે.
નવેમ્બર 2021માં ગ્લાસગોમાં તેમની છેલ્લી મુલાકાત પછી, બંને નેતાઓએ ફરીથી દ્વિપક્ષીય સહયોગના મહત્વપૂર્ણ ક્ષેત્રો પર ચર્ચા કરી.
YP/GP/JD
(
પ્રધાનમંત્રીનું કાર્યાલય
જમ્મુ અને કાશ્મીર મુદ્દે આજે યોજાયેલી બેઠક વિકસિત અને પ્રગતિશીલ જમ્મુ-કાશ્મીરની દિશામાં ચાલી રહેલા પ્રયાસોમાં એક મહત્વપૂર્ણ પગલું: પ્રધાનમંત્રી
જમ્મુ અને કાશ્મીરમાં લોકશાહીનો પાયો મજબૂત કરવો એ અમારી પ્રાથમિકતા છે: પ્રધાનમંત્રી
સીમાંકન પ્રક્રિયા ઝડપથી થવી જોઇએ જેથી જમ્મુ અને કાશ્મીરને ચૂંટાયેલી સરકાર પ્રાપ્ત થાય: પ્રધાનમંત્રી
પ્રધાનમંત્રી શ્રી નરેન્દ્ર મોદીએ જમ્મુ અને કાશ્મીરના રાજકીય નેતાઓ સાથે આજે યોજાયેલી બેઠકને સર્વાંગી વિકાસ સાથે વિકસિત અને પ્રગતિશીલ જમ્મુ-કાશ્મીરની દિશામાં ચાલી રહેલા પ્રયાસોમાં એક મહત્વપૂર્ણ પગલું ગણાવી હતી.
પ્રધાનમંત્રીએ બેઠક બાદ શ્રેણીબદ્ધ ટ્વીટ કરીને આમ જણાવ્યું હતું.
પ્રધાનમંત્રીએ કહ્યું હતું કે, “જમ્મુ અને કાશ્મીરના રાજકીય નેતાઓ સાથે આજે યોજાયેલી બેઠક જ્યાં સર્વાંગી વિકાસ હશે તેવા વિકસિત અને પ્રગતિશીલ જમ્મુ-કાશ્મીરની દિશામાં ચાલી રહેલા પ્રયાસોમાં એક મહત્વપૂર્ણ પગલું છે.
જમ્મુ અને કાશ્મીરમાં લોકશાહીનો પાયો મજબૂત કરવો એ અમારી પ્રાથમિકતા છે. સીમાંકનની કામગીરી ઝડપથી થવી જોઇએ જેથી ચૂંટણીઓ યોજાઇ શકે અને જમ્મુ અને કાશ્મીરને વિકાસના માર્ગે આગળ વધવા માટે મજબૂતી આપી શકે તેવી ચૂંટાયેલી સરકાર પ્રાપ્ત થાય.
આપણી લોકશાહીની સૌથી મોટી તાકાત એક જ ટેબલ પર બેસીને અભિપ્રાયોનું આદાનપ્રદાન કરવાનું આપણું સામર્થ્ય છે. મેં જમ્મુ અને કાશ્મીરના નેતાઓને કહ્યું કે, જમ્મુ અને કાશ્મીરને ખાસ કરીને યુવાનો સહિત ત્યાંના લોકોએ રાજકીય નેતૃત્વ આપવાનું છે અને તેમની મહત્વાકાંક્ષાઓ પૂર્ણ થશે તેવી ખાતરી આપવાની છે.”
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ મહામહિમ શેખ સુલતાન બિન ઝાયેદ અલ નહ્યાનના નિધન પર શોક વ્યક્ત કર્યો
પ્રધાનમંત્રીશ્રી નરેન્દ્ર મોદીએ યુએઈના રાષ્ટ્રપતિ મહામહિમ શેખ સુલતાન બિન ઝાયેદ અલ નહ્યાનના નિધન પર શોક વ્યક્ત કર્યો હતો. શેખ ખલિફા બિન ઝાયદ અલ નહ્યાનના નિધન પર શોક વ્યક્ત કરતા તેમણે જણાવ્યુ હતું કે, દુ:ખની આ ઘડીએ, અમારી સંવેદના અને પ્રાર્થના અલ નહ્યાન પરિવાર અને યુએઈના લોકો સાથે છે.
DK/RP/DS
(Visitor Counter : 91